นครราชสีมา ฝนตกทุกวัน ระดับน้ำเพิ่มสูงต่อเนื่อง ภารกิจกู้ภัยสุดทุลักทุเล ร้องขอความช่วยเหลือจนย้าย รถไถ จักรยานยนต์ หนีน้ำท่วม  3 ต.ค. 65 – สถานการณ์น้ำท่วมในหลายพื้นที่ของอำเภอพิมาย จังหวัดนครราชสีมา ยังวิกฤตหลายจุด เจ้าหน้าที่อาสาสมัครกู้ภัยฮุก 31 โคราช จุดพิมาย เร่งเข้าพื้นที่ให้การช่วยเหลือชาวบ้าน โดยเฉพาะการขนย้ายสิ่งของหนีน้ำท่วมในจุดที่มีน้ำท่วมสูง ภาพประกอบข่าว นอกจากนี้ ยังรีบเร่งช่วยกู้รถไถเดินตามของเกษตรกรรายหนึ่ง ที่กำลังจะถูกน้ำท่วมจมทั้งคัน เนื่องจากจอดทิ้งไว้กับที่นาติดกับลำน้ำมูล หลังปริมาณน้ำในลำน้ำเพิ่มสูงขึ้นอย่างรวดเร็ว ทำให้ไม่สามารถย้ายรถไถนาเดินตามออกจากทุ่งนาของตัวเองได้ จึงร้องขอความช่วยเหลือให้หน่วยกู้ภัย ช่วยย้ายรถไถนาหนีน้ำท่วมด้วย แต่ภารกิจการช่วยเหลือกู้รถไถหนีน้ำท่วมครั้งนี้เป็นไปอย่างทุลักทุเล เพราะระดับน้ำเพิ่มสูงขึ้นทุกขณะ ต้องผูกเชือกช่วยลากจูงกันอีกแรง จึงสามารถนำรถไถหนีน้ำได้สำเร็จ ภาพประกอบข่าว ส่วนจิตอาสาอำเภอพิมาย ก็ช่วยชาวบ้านยกรถจักรยานยนต์ไปใส่ท้ายรถแทรกเตอร์ เพื่อขนย้ายไปเก็บไว้ในที่สูงหนีน้ำท่วม ขณะที่ชาวบ้านรายอื่นๆ ก็เร่งนำกระสอบทรายมาวางเป็นกำแพงกั้นน้ำหน้าประตูบ้าน ซึ่งเป็นบ้านชั้นเดียว เพื่อป้องกันมวลน้ำทะลักเข้าภายในบ้านอย่างเต็มกำลัง ภาพประกอบข่าว สำหรับปัญหาสถานการณ์น้ำท่วมในพื้นที่อำเภอพิมาย ยังคงต้องเฝ้าติดตามอย่างใกล้ชิด เพราะมีฝนตกลงมาต่อเนื่อง ทำให้มีน้ำฝนสะสมเพิ่ม ระดับน้ำที่ท่วมขังให้สูงขึ้นทุกวัน ทั้งนี้ ทางโครงการส่งน้ำและบำรุงรักษาทุ่งสัมฤทธิ์ ...
See Details: ฝนตกทุกวัน ระดับน้ำเพิ่มสูง ชาวบ้านร้องขอช่วยเหลือย้าย รถไถ-จยย. หนีน้ำท่วม